פרידה גוסטבסון

פרידה גוסטבסון (בשוודית: Frida Gustavsson; נולדה ב-6 ביוני 1993) היא דוגמנית ושחקנית שוודית.

 קריירה 
דוגמנות
גוסטבסון החלה לדגמן בשנת 2008 ובאותה שנה עברה ליפן כדי לעסוק בדוגמנות באופן מקצועי. היא פתחה את תצוגת ולנטינו הוט קוטור בעונת סתיו 2012 בפריז. היא צעדה על המסלול בתצוגות וחברות אופנה רבות בהן שיאצי צ'ן, לואי ויטון, שאנל, לנווין, קרולינה הררה, פנדי, כריסטיאן דיור, ג'יל סנדר, אלכסנדר מקווין, אנה סוי, מארק ג'ייקובס, מייקל קורס, קלווין קליין, אוסקר דה לה רנטה, אמיליו פוצ'י, סלין, הרמס, ז'אן-פול גוטייה, דולצ'ה וגבאנה, ז'יבנשי, איב סן-לורן, ראלף לורן, וורסצ'ה. היא גם צעדה בתצוגת האופנה של ויקטוריה'ס סיקרט בשנת 2012 . גוסטבסון היא גם הפנים של חברת הקוסמטיקה מייבלין.

גוסטבסון הופיעה במגזיני אופנה רבים בהם Elle, "American", ווג, "L'Officiel" ,"Crash", ואחרים. במרץ 2010, היא הופיעה על שער מגזין האופנה ווג הגרמני. היא הופיעה בקמפיינים פרסומיים של מארק ג'ייקובס, ג'יל סטיוארט, אנה סוי, H&M, מקס מארה, טייגר אוף שוודיה ופראדה. גוסטבסון זכתה בפרס דוגמנית השנה של מגזין האופנה Elle שוודיה בשנת 2011.

משחק
בשנת 1998 הופיעה לראשונה בסדרת הטלוויזיה השוודית "När karusellerna sover".

בשנת 2014 נבחנה לתפקיד ריי בסרט הקולנוע מלחמת הכוכבים - פרק 7: הכוח מתעורר, אך לא קיבלה את התפקיד.

בשנת 2019 שיחקה בתפקיד ראשי בסרט הקולנוע "Swoon". באותה שנה הופיעה בסדרת הטלוויזיה המכשף בתפקיד אמו של גראלט מריוויה. שנה לאחר מכן השתתפה בסדרת הדרמה השוודית "פרטיזן".

בשנת 2022 יצא הסרט "Tiger" בכיכובה. באותה שנה שיחקה בסדרת הדרמה ההיסטורית "ויקינגים: ולהאלה" בנטפליקס. בסדרה מגלמת גוסטבסון את פריידיס איריקסדוטיר, בתו של אייריק האדום.

 חיים אישיים 
ביוני 2011, גוסטבסון סיימה את לימודיה בגימנסיה סנט מרטינס בסאנדביברג, שוודיה. היא מקווה להפוך לסטייליסטית אופנה ומתעניינת בעיצוב דגמים ומוצר. גוסטבסון התחתנה עם הצלם היילמאר רחלין ב-30 במאי 2015 בשוודיה, ממנו נפרדה בשנת 2017. ביוני 2018 דווח שהיא יוצאת עם מרסל אנגדאל.

פילמוגרפיה
 שנה כותרתתפקיד הערות 1998 När karusellerna sover קלסקאמרט סדרת טלוויזיה 2013 נינה לוסרט קצר 2015 ארן דאל: Efterskalv ג'נה סוונסוןמיני סדרה 2019Swoon ניני נילסון Drömתיאה בבגרותה המכשףמא ויסנהפרק: "Much More"The Inspector and the Sea לונה אקרס2020פרטיזןקלרהסדרת טלוויזיה; תפקיד ראשי 2022 Dampyr טסלה דובצ'ק סרט עלילתי Tigerויבקהסרט קולנוע2022–הווהויקינגים: ולהאלהפריידיס איריקסדוטירסדרת טלוויזיה; תפקיד ראשיTBAIce Fallסירנה

קישורים חיצוניים

 הערות שוליים 

קטגוריה:דפים עם תרגומים שלא נסקרו
קטגוריה:דוגמניות שוודיות
קטגוריה:שחקניות קולנוע וטלוויזיה שוודיות
קטגוריה:שוודיות שנולדו ב-1992
קטגוריה:שוודים שנולדו ב-1992